ગુજરાતી સમાચાર: તુષ્ટીકરણથી વહેંચાયો દેશ, કોંગ્રેસને હજુ પણ શરમ નથી: અમિત શાહ | Amit Shah Said Politics Of Appeasement Was Reason For Continuance Of Triple Talaq - India News | I Am Gujarat
Gujarati News India તુષ્ટીકરણથી વહેંચાયો દેશ, કોંગ્રેસને હજુ પણ શરમ નથી: અમિત શાહ
તુષ્ટીકરણથી વહેંચાયો દેશ, કોંગ્રેસને હજુ પણ શરમ નથી: અમિત શાહ
Updated: Aug 18, 2019 21:42 pm IST
નવી દિલ્હી: ગૃહમંત્રી અમિત શાહે રવિવારના રોજ ત્રણ તલાક મુદ્દાને બહાને કોંગ્રેસ પર શાબ્દિક પ્રહાર કર્યો. તેમણે કહ્યું કે ત્રણ તલાકની કુપ્રથા હજુ સુધી ચાલુ રહી, તેના માટે તુષ્ટીકરણ (રાજી રાખવાની પ્રક્રિયા)નો ભાવ અને તુષ્ટીકરણની રાજનીતિ જવાબદાર છે. તેમણે કહ્યું કે કોંગ્રેસને હજુ પણ શરમ નથી અને તેઓ આ કુપ્રથાનું સમર્થન કરે છે. કોંગ્રેસ પર શાબ્દિક પ્રહાર કરતા અમિત શાહે કહ્યું કે આઝાદી પહેલા ભારતને તૂટતું બચાવવા માટે તુષ્ટીકરણની શરૂઆત થઈ અને તે તુષ્ટીકરણ ભારત તૂટવાનું કારણ બન્યું. હવે આ તુષ્ટીકરણની રાજનીતિથી ત્રણ તલાક જેવી કુપ્રથા હજુ સુધી જીવંત હતી. શાહે કહ્યું કે વર્ષ 2014માં દેશની જનતાએ નરેન્દ્ર મોદીના નેતૃત્વમાં બીજેપીને પૂર્ણ બહુમત આપીને તુષ્ટીકરણની રાજનીતિના અંતની શરૂઆત કરી અને 5 વર્ષ બાદ મોદી સરકાર ફરી વખત આવીને તુષ્ટીકરણની રાજનીતિનો અંત કર્યો.
દિલ્હીમાં શ્યામા પ્રસાદ મખર્જી રિસર્ચ ફાઉન્ડેશન તરફથી આયોજિત ‘ત્રણ તલાક સમાપ્ત: ઐતિહાસિક ભૂલની સુધારણા’ કાર્યક્રમમાં અમિત શાહે કહ્યું કે 60ના દાયકામાં તુષ્ટીકરણ વૉટબેંક રાજનીતિનું હથિયાર બની અને કેટલીક પાર્ટીઓની આ આદત બની ગઈ. શાહે કહ્યું કે ત્રણ તલાકની કુપ્રથા હટાવવા માટે આટલો વિરોધ કેમ છે? શાહે કહ્યું કે સૌના વિકાસ માટે તુષ્ટીકરણ નહીં પણ સંવેદના જરૂરી છે. તેમણે કહ્યું કે વિકાસની દોડમાં પાછળ રહી ગયેલા લોકોને ઉપર ઉઠાવવા માટે સંવેદના જરૂરી છે, તુષ્ટીકરણની જરૂરિયાત નથી. ગરીબ વ્યક્તિ ગરીબ હોય છે પછી ભલે તે હિન્દુ હોય, મુસલમાન હોય, ખ્રિસ્તી હોય, પારસી હોય કે જૈન હોય.
અમિત શાહે કહ્યું કે તુષ્ટીકરણ વિના મોદી સરકાર 5 વર્ષ ચાલી અને વર્ષ 2019માં જનતાએ ફરી વખત મોદી સરકારને પસંદ કરીને તુષ્ટીકરણની રાજનીતિનો અંત કર્યો. મોદી સરકારે પોતાના કાર્યકાળમાં અત્યાર સુધી ઘણાં ઐતિહાસિક નિર્ણય લીધા. 25 કરતા વધારે ઐતિહાસિક નિર્ણયોથી દેશની દિશા બદલાઈ છે. અમિત શાહે કહ્યું કે આ દેશે સતી પ્રથા નાબૂદ કરી, બાળ વિવાહ પર પ્રતિબંધ લાદ્યો તો હવે 3 તલાકનો વિરોધ કેમ? કુપ્રથા બદલાવી જોઈએ. સમયની સાથે સમાજ બદલાય તે જરૂરી છે. સમયની સાથે જે સમાજ બદલાય છે તે સમાજ નિર્મળ ગંગા જેવો હોય છે.
’16થી વધારે મુસ્લીમ દેશોમાં ત્રણ તલાક પર પ્રતિબંધ’
ગૃહમંત્રીએ કહ્યું કે ત્રણ તલાક માત્ર અને માત્ર મુસ્લિમ સમાજના ફાયદા માટે છે. તેમણે કહ્યું કે,’કેટલાક લોકો એવું કહે છે કે ત્રણ તલાક શરિયતનું અંગ છે. અમારા ધાર્મિક મામલામાં દખલઅંદાજી ન કરો. મુસ્લિમ દેશોમાં પણ ત્રણ તલાક પર પ્રતિબંધ છે. 16થી વધારે મુસ્લિમ દેશોએ આ કુપ્રથા પર પ્રતિબંધ લાદ્યો છે. ભારતમાં અત્યાર સુધી આવું ન થયું તો તેની પાછળ કોંગ્રેસના તૃષ્ટીકરણની રાજનીતિ હતી.’
‘1985માં તક હતી પરંતુ કટ્ટરપંથીઓ સામે નમી ગયા રાજીવ ગાંધી’
અમિત શાહે કોંગ્રેસ પર હુમલો કરતા કહ્યું કે,’શાહ બાનો કેસમાં 1985માં સુપ્રીમ કોર્ટે ઐતિહાસિક નિર્ણય આપ્યો હતો. તલાક આપ્યો તો મેઈન્ટેનન્સ આપવું પડશે, આ સુપ્રીમ કોર્ટે સ્પષ્ટ કર્યું હતું. જોકે, રાજીવ ગાંધી સરકારે મુસ્લિમ કટ્ટરપંથીઓ અને વોટ બેંકની રાજનીતિના દબાણમાં આવીને સંસદમાં કાયદો બનાવીને કોર્ટનો નિર્ણય પલટી નાખ્યો હતો…આરિફ મોહમ્મદ ખાને પોતે મુસલમાન હોવા છતા રાજીવ ગાંધી સરકારને છોડી હતી.’
‘મોદી સરકારે નાબૂદ કરી ત્રણ તલાકની કુપ્રથા’
આ ઉપરાંત અમિત શાહે કહ્યું હતું કે,’ઓક્ટોબર 2015માં શાયરાબાનોના પતિએ સ્પીડ પોસ્ટથી ત્રણ તલાક આપ્યાં હતાં. તે કોર્ટ ગઈ સમગ્ર મામલો સુપ્રીમ કોર્ટ સુધી પહોંચ્યો અને ખંડપીઠે ત્રણ તલાકને ગેરકાનૂની અને અસંવૈધાનિક ગણાવ્યું હતું. જોકે, હવે પરિસ્થિતિ બદલાઈ હતી. કોંગ્રેસની સરકાર નહોતી. રાજીવ ગાંધી વડાપ્રધાન નહોતાં. બીજેપીની સરકાર હતી. નરેન્દ્ર મોદી વડાપ્રધાન હતાં. રસ્તો એટલો સરળ નહોતો પરંતુ ઈચ્છાશક્તિના કારણે આ શક્ય બન્યું. અમે આ કુપ્રથાને હંમેશા માટે સમાપ્ત કરવાનું કામ કર્યું. એ જ સુપ્રીમ કોર્ટ હતી. એ જ નિર્ણય હતો. જોકે, એક સરકાર એવી હતી જેણે નિર્ણય ન માન્યો અને એક સરકાર એવી છે જેણે કાયદો બનાવ્યો.’
‘કોંગ્રેસને હજુ પણ શરમ નથી’
ગૃહમંત્રીએ કહ્યું કે કોંગ્રેસને હજુ પણ શરમ નથી અને તે ત્રણ તલાકના સમર્થનમાં છે. તેમણે કહ્યું કે,’આજે પણ કોંગ્રેસમાં કોઈ જ શરમ નથી. તેઓ કહે છે કે તે ત્રણ તલાકના સમર્થનમાં છે. આ જ રહેવું જોઈએ. કેમ? તેનો તેમની પાસે કોઈ જ જવાબ નથી. તેમણે પોતાના આ વલણ પર કોઈ જ સ્પષ્ટતા કરી નથી અને ત્રણ તલાક બિલ પર વિરોધ દર્શાવ્યો કારણકે તેની વોટ બેંક જળવાઈ રહે.’ નોંધનીય છે કે સંસદના ગત સત્રમાં ત્રણ તલાક બિલ બન્ને સદનમાં પાસ થયા પછી કાયદાનું રુપ લઈ ચૂક્યું છે.
યુવક સાથે મિત્રતા કેળવી યુવતીએ પોતાની જ અંગતપળોનો વિડીયો ઉતાર્યો, પછી કર્યું આવું…
ઇમરાનના મિશન કાશ્મીરને ડબલ ઝટકો, ‘હાઉડી મોદી’માં ઉપસ્થિત રહી શકે છે ટ્રમ્પ
ભોજનમાં શાનદાર માનવામાં આવતી ટ્રેનની આમલેટમાંથી જ નીકળ્યા કીડા
IVFથી ટ્વિન્સને જન્મ આપનાર 74 વર્ષના મહિલા અને તેમના પતિની તબિયત લથડી, ICUમાં દાખલશરમજનક! પત્ની પિયરમાંથી ₹5 હજાર ન લાવી તો પતિએ જીવતી સળગાવી દીધી, થયું મોતયુવક સાથે મિત્રતા કેળવી યુવતીએ પોતાની જ અંગતપળોનો વિડીયો ઉતાર્યો, પછી કર્યું આવું…ઇમરાનના મિશન કાશ્મીરને ડબલ ઝટકો, ‘હાઉડી મોદી’માં ઉપસ્થિત રહી શકે છે ટ્રમ્પભોજનમાં શાનદાર માનવામાં આવતી ટ્રેનની આમલેટમાંથી જ નીકળ્યા કીડાનાણાં મંત્રીની ઘોષણા બાદ સરકારી કર્મચારીઓને થશે આ ફાયદોઅમિત શાહે કરી ‘એક દેશ, એક ભાષા’ની વાત, વિપક્ષ તરફથી આવી તીખી પ્રતિક્રિયા‘ટ્રિલિયનમાં કેટલા ઝીરો’ની ચર્ચા પર સંબિત પાત્રાના પ્રિયંકા ગાંધી પર પ્રહારનસબંધી ફેઈલ, માતાએ કહ્યું ‘આ બાળક સરકારને આપીશ’PM મોદીને મળેલી 2700 ગિફ્ટની ઑનલાઈન હરાજી, 200 રૂપિયાથી શરૂઆતખીચોખીચ બસમાં બેસવાની જગ્યા ના મળી તો ચારેય બાજુ ‘ચોંટી’ ગયા આ વિદ્યાર્થીઓ, જુઓઅટકેલા હાઉસિંગ પ્રોજેક્ટ્સ પર રાહત, કેન્દ્રની 10 હજાર કરોડની મદદની જાહેરાતગજબની ઠગાઈ: વેપારી ઈન્ડિયામાં હતો, ન્યૂયોર્કમાં સ્વાઈપ થયું ડેબિટ કાર્ડ અને ઉડી ગઈ મોટી રકમકોલેજના પ્રિન્સિપાલનું મગજ ફર્યું: સ્ટૂડન્ટ્સ પાસેથી પકડાયેલા ફોન હથોડીથી તોડી નાખ્યાયુરેનિયમની ખાણ માટે આખુ જંગલ સાફ કરવાનો સરકારનો પ્લાન, લોકોએ કર્યો ઉગ્ર વિરોધ